PMIndiaData/PMIndiaSum huggingface dataset:
प्रधानमंत्री ने प्रधानमंत्री कृषि सिंचाई योजना की प्रगति की समीक्षा की

प्रधानमंत्री श्री नरेन्‍द्र मोदी ने आज केंद्र सरकार के प्रमुख सिंचाई कार्यक्रम- प्रधानमंत्री कृषि सिंचाई योजना (पीएमकेएसवाई) की प्रगति की समीक्षा की। बैठक में प्रधानमंत्री कार्यालय एवं नीति आयोग के अलावा विभिन्‍न संबद्ध मंत्रालयों के वरिष्‍ठ अधिकारियों ने भाग लिया। अधिकारियों ने कहा कि प्राथमिकता वाली 99 सिंचाई परियोजनाओं में से 21 परियोजनाएं जून 2017 तक पूरी होने की उम्‍मीद है जिनकी कुल सिंचाई क्षमता 5.22 लाख हेक्‍टेयर होगी। महाराष्ट्र, मध्य प्रदेश और ओडिशा राज्यों में अतिरिक्त 45 प्राथमिकता वाली परियोजनाओं की प्रगति अच्छी है और उन्‍हें निर्धारित समय-सीमा से पहले पूरा होने की संभावना है। प्रधानमंत्री ने इन आगामी सिंचाई परियोजनाओं में ड्रिप और सूक्ष्म सिंचाई पर अधिक ध्यान देने के लिए अधिकारियों से आग्रह किया। उन्होंने इन परियोजनाओं के दायरे वाले क्षेत्रों में कुशल फसल पैटर्न और जल के उपयोग के लिए एक बेहतर ढांचा तैयार करने के लिए विभिन्न सरकारी विभागों, कृषि विज्ञान केंद्रों और कृषि विश्वविद्यालयों के बीच तालमेल बिठाने के लिए कहा। प्रधानमंत्री ने पीएमकेएसवाई के लिए एक व्यापक एवं समग्र दृष्टि के साथ काम करने के लिए अधिकारियों को प्रोत्साहित किया। उन्होंने सिंचाई परियोजनाओं की प्रगति की निगरानी के लिए अंतरिक्ष अनुप्रयोगों सहित नवीनतम उपलब्ध तकनीक का इस्‍तेमाल करने के लिए भी कहा।
विदेशों के साथ युवा आदान-प्रदान कार्यक्रमों पर समझौता ज्ञापन

प्रधानमंत्री श्री नरेन्द्र मोदी की अध्यक्षता में आज केन्द्रीय मंत्रिमंडल ने युवा आदान-प्रदान कार्यक्रमों का आयोजन करने के लिए बहरीन, कुवैत, नेपाल, दक्षिण कोरिया, श्रीलंका, वियतनाम तथा ब्रिक्स देशों के साथ हुए समझौता ज्ञापन (एमओयू) पर हुए हस्ताक्षर की जानकारी दी। अंतर्राष्ट्रीय युवा आदान-प्रदान कार्यक्रम विभिन्न देशों के युवाओं के बीच विचारों और मूल्यों के साथ अंतर्राष्ट्रीय परिपेक्ष्य को विकसित करने में मदद का रहा है। इसके अलावा साथ के आपसी संपर्क द्वारा ये कार्यक्रम देशों के बीच शांति और समझ को बढ़ावा देने के साथ मैत्रीपूर्ण संबंधों को भी मजबूत करते हैं।
पहले अंतर्राष्ट्रीय रामायण मेले में प्रधानमंत्री का संबोधन

प्रधानमंत्री श्री नरेन्द्र मोदी ने आज कहा कि समय आ गया है जब हमें विदेश मामलों और विदेश संबंधों के लिए एक महत्वपूर्ण कार्यनीति के रुप में साफ्ट पावर की संभावना को समझना होगा। प्रधानमंत्री नई दिल्ली स्थित फिक्की ऑडिटोरियम में पहले अंतर्राष्ट्रीय रामायण मेले के उद्घाटन के बाद बोल रहे थे। प्रधानमंत्री ने कहा कि दुनिया में विदेशी मामलों में साफ्ट पावर बहुत तेजी से महत्वपूर्ण होती जा रही है। उन्होंने कहा कि भारत को दुनिया के देशों के साथ संबंध स्थापित करते समय अपनी महान परंपराओं और संस्कृति को गहराई, अधिक व्यक्तिगत और अधिक शक्तिशाली तरीके से महत्व देना चाहिए। प्रधानमंत्री ने कहा कि जिन देशों की संस्कृति में गौतम बुद्ध, राम और रामायण हैं उनके भारत के साथ संबंध हैं जिनसे कूटनीतिक संबंध आगे बढ़े हैं। उन्होंने कहा कि साफ्ट पावर के क्षेत्र में भारत के पास दुनिया के सामने पेश करने के लिए बहुत कुछ है। प्रधानमंत्री ने उन दिनों की चर्चा की जब भारतीय टेलीविजन पर धारावाहिक रामायण दिखाया जाता था। उन्होंने कहा कि इस कथा ने हर उम्र और हर जगह के लोगों को जोड़ा। रामायण में अभय और निर्भय के साथ महिला के सम्मान की रक्षा करने वाले जटायु के चरित्र का उदाहरण देते हुए उन्होंने कहा कि रामायण की कथा महिलाओं के सम्मान का संदेश देती है। प्रधानमंत्री ने कहा कि राम राज्य की कल्पना एक दूरदर्शिता थी जो आज प्रासंगिक हैः • इसमें आज के स्वास्थ्य क्षेत्र के लिए एक महत्वपूर्ण संदेश है। “अल्पमृत्यु नहिं कवनिउ पीरा। सब सुंदर सब बिरुज सरीरा।।” यानी कोई समय से पहले नहीं मरता, सभी शारीरिक दृष्टि से स्वस्थ और मजबूत हैं। • इसमें सामाजिक सौहार्द का संदेश है। “सब नर करहिं परस्पर प्रीती। चलहिं स्वधर्म निरत श्रुति नीती।।” यानी सभी के बीच सामाजिक सौहार्द और आपसी विश्वास तथा प्रेम का माहौल है। सभी अपने धर्म और जिम्मेदारियों का पालन कर रहे हैं। • नागरिकों के आचरण पर इसमें कहा गया है। “सब उदार सब पर उपकारी। बिप्र चरन सेवक नर नारी।।” यानी सभी उदार और दानी। सभी पुरुष और महिलाएं दूसरों की सेवा में हैं। • सामाजिक आचरण के बारे में इसमे कहा गया है। “बयरु न कर काहू सन कोई। राम प्रताप विषमता खोई।।” यानी राम के प्रताप से सभी विषमताएं और मदभेद कम हो गए हैं और कोई भी वैमनस्य में शामिल नहीं है। प्रधानमंत्री ने कहा कि रामायण एक आदर्श समाज के प्रत्येक पहलू को विवेक प्रदान करती है। उन्होंने कहा कि अंतर्ऱाष्ट्रीय रामायण मेला छोटे कस्बों को भारत के शहरों से जोड़ने के लिए एक सकारात्मक शुरुआत है। इस अवसर पर विदेश मंत्री श्रीमती सुषमा स्वराज भी मौजूद थी।
भोपाल में राष्‍ट्रीय मानसिक स्‍वास्‍थ्‍य पुर्नवास संस्‍थान खोले जाने को मंत्रिमंडल की मंजूरी

प्रधानमंत्री श्री नरेन्‍द्र मोदी की अध्‍यक्षता में केंद्रीय मंत्रिमंडल ने भोपाल में राष्‍ट्रीय मानसिक स्‍वास्‍थ्‍य पुर्नवास संस्‍थान (एनआईएमएचआर) खोले जाने को मंजूरी दे दी है। यह संस्‍था निशक्‍त जन सशक्तिकरण विभाग के अंतर्गत एक सोसाइटी के रूप में सोसाइटीज़ रजिस्‍ट्रेशन एक्‍ट, 1860 के तहत स्‍थापित की जाएगी। पहले तीन वर्षों में इस परियोजना पर 179.5 करोड़ रूपये खर्च होने का अनुमान है। इसमें 128.54 करोड़ रूपये का गैर आवर्ती व्‍यय और 51 करोड़ रूपये का आवर्ती व्‍यय शामिल है। मंत्रिमंडल ने इस संस्‍थान के लिए संयुक्‍त सचिव स्‍तर के तीन पदों जिनमें निदेशक का एक पद भी शामिल है, के अलावा प्रोफेसरों के दो पदों को भी मंजूरी दी है। एनआईएमएचआर का मुख्‍य उद्देश्‍य मानसिक रूप से बिमार व्‍यक्तियों के पुर्नवास की व्‍यवस्‍था करना, मानसिक स्‍वास्‍थ पुर्नवास के क्षेत्र में क्षमता विकास तथा मानसिक स्‍वास्‍थ्‍य पुर्नवास के लिए नीति बनाना और अनुसंधान को बढ़ावा देना है। संस्‍थान में 9 विभाग और केंद्र होंगे। इसमें मानसिक स्‍वास्‍थ्‍य पुर्नवास के क्षेत्र में 12 विषयों में डिप्‍लोमा, सर्टिफिकेट, स्‍नातक, स्‍नातकोत्‍तर और एम.फिल डिग्री सहित 12 तरह के पाठ्यक्रम होंगे। पांच वर्षों के भीतर इस संस्‍था में विभिन्‍न विषयों में दाखिला लेने वाले छात्रों की संख्‍या 400 सौ से ज्‍यादा हो जाने की संभावना है। मध्‍यप्रदेश सरकार ने संस्‍थान के लिए भोपाल में लिए पांच एकड़ जमीन दी है। यह संस्‍था दो चरणों में तीन वर्ष के भीतर बनकर तैयार हो जाएगी। पहले दो साल के भीतर संस्‍थान में निर्माण कार्य और बिजली का काम पूरा कर लिया जाएगा। जब तक भवन निर्माण का काम चलेगा तब तक संस्‍थान सर्टिफिकेट और डिप्‍लोमा पाठयक्रम चलाने और ओपीडी सेवाएं देने के लिए भोपाल में एक भवन किराये पर लेगा। संस्‍थान मानसिक रोगियों के लिए सभी तरह की पुर्नवास सेवाएं उपलब्‍ध कराने के साथ‍ ही स्‍नात्‍कोत्‍तर और एम.फिल डिग्री तक की शिक्षा की भी व्‍यवस्‍था करेगा। एनआईएमएचआर देश में मानसिक स्‍वास्‍थ्‍य के क्षेत्र में अपने किस्‍म का पहला संस्‍थान होगा। मानसिक स्‍वास्‍थ्‍य के क्षेत्र में क्षमता विकास और पुर्नवास के मामले में यह एक अत्‍याधिक दक्ष संस्‍थान के रूप में काम करेगा और केंद्र सरकार को मानसिक रोगियों के पुर्नवास की प्रभावी व्‍यवस्‍था का मॉडल विकसित करने में मदद करेगा।
प्रधानमंत्री ने प्रसिद्ध तेलुगू फिल्म गीतकार सिरिवेनेला सीताराम शास्त्री के निधन पर शोक व्यक्त किया

प्रधानमंत्री श्री नरेन्द्र मोदी ने प्रसिद्ध तेलुगू फिल्म गीतकार और पद्म श्री पुरस्कार से सम्मानित सिरीवेनेला सीताराम शास्त्री के निधन पर गहरा दुख व्यक्त किया है। एक ट्वीट में, प्रधानमंत्री ने कहा; "उत्कृष्ट सिरिवेनेला सीताराम शास्त्री के निधन से दुखी हूं। उनकी कई रचनाओं में उनकी काव्य प्रतिभा और बहुमुखी प्रतिभा देखी जा सकती है। उन्होंने तेलुगू को लोकप्रिय बनाने के लिए अनेक प्रयास किए। उनके परिवार और दोस्तों के प्रति मेरी संवेदनाऐं। ओम शांति।"
प्रधानमंत्री ने गुजरात के राज्यपाल को उनके जन्मदिन पर दी बधाई

प्रधानमंत्री श्री नरेन्द्र मोदी ने गुजरात के राज्यपाल श्री ओ.पी. कोहली को उनके जन्मदिन पर बधाई दी। फोन पर बधाई देते हुए प्रधानमंत्री ने गुजरात के राज्यपाल श्री ओ.पी. कोहली को उनके जन्मदिन पर बधाई देते हुए उनकी दीर्घायु और अच्छे स्वास्थ्य की कामना की।
प्रधानमंत्री ने मातृ मृत्यु दर में हुई महत्वपूर्ण कमी की सराहना की

प्रति लाख जीवित जन्मों में मातृ मृत्यु दर 2014-16 के 130 की तुलना में 2018-20 में 97 हो गयी है, प्रधानमंत्री श्री नरेन्द्र मोदी ने मातृ मृत्यु दर में हुई इस महत्वपूर्ण कमी की सराहना की है। प्रधानमंत्री ने इस बात पर जोर दिया कि महिला सशक्तिकरण से जुड़े सभी आयाम बहुत मजबूत रहे हैं। प्रधानमंत्री ने केंद्रीय स्वास्थ्य और परिवार कल्याण मंत्री डॉ. मनसुख मांडविया के एक ट्वीट को रेखांकित करते हुए ट्वीट किया: "एक बहुत ही उत्साहजनक प्रवृत्ति। इस बदलाव को देखकर खुशी हुई। महिला सशक्तिकरण से संबंधित सभी आयामों को आगे बढ़ाने पर हमारा जोर काफी मजबूत रहा है।
प्रधानमंत्री ने 75 प्रतिशत वयस्कों के पूर्ण टीकाकरण पर प्रसन्नता व्यक्त की

प्रधानमंत्री श्री नरेन्द्र मोदी ने 75 प्रतिशत वयस्कों के पूर्ण टीकाकरण पर प्रसन्नता व्यक्त की है। केंद्रीय स्वास्थ्य और परिवार कल्याण मंत्री डॉ मनसुख मंडाविया के एक ट्वीट के जवाब में प्रधानमंत्री ने कहा; "सभी वयस्कों में से 75 प्रतिशत का पूर्ण टीकाकरण हो चुका है। इस महत्वपूर्ण उपलब्धि के लिए हमारे देशवासियों को बधाई। उन सभी पर गर्व है, जो हमारे टीकाकरण अभियान को सफल बना रहे हैं।"
प्रधानमंत्री ने मध्य प्रदेश के बैतूल में हुई दुर्घटना में लोगों की मौत पर शोक व्यक्त किया

प्रधानमंत्री श्री नरेन्द्र मोदी ने मध्य प्रदेश के बैतूल में हुई दुर्घटना में लोगों की मौत पर गहरा दुख व्यक्त किया है। श्री मोदी ने प्रधानमंत्री राष्ट्रीय राहत कोष (पीएमएनआरएफ) से पीड़ितों के लिए अनुग्रह राशि की घोषणा भी की है। प्रधानमंत्री कार्यालय ने ट्वीट किया; “बैतूल, एमपी में दुर्घटना के कारण हुई लोगों की मौत से दुखी हूँ। शोक संतप्त परिवारों के प्रति संवेदना। घायल लोगों के जल्द स्वस्थ होने की कामना करता हूं। प्रत्येक मृतक के निकटतम परिजन को पीएमएनआरएफ से 2 लाख रुपये की अनुग्रह राशि दी जाएगी। घायलों को 50,000 रुपये दिए जाएंगे: पीएम” एमजी/एएम/जेके
दक्षिण एशिया उपग्रह के प्रक्षेपण के अवसर पर आयोजित कार्यक्रम के अंत में प्रधानमंत्री का वीडियो कॉन्‍फ्रेंसिंग के माध्यम से संबोधन

महामहिम, मैं आपके कथनों के लिए आप में से हरेक को धन्‍यवाद देना चाहूंगा। आपके विचारों से आज के प्रक्षेपण से उपजी भावना प्रतिध्‍वनित होती है। दक्षिण एशिया उपग्रह हमें बताता है कि समान विचार वाले देशों के बीच क्षेत्रीय सहयोग के मामले में भी यह बात लागू है क‍ि आसमान की कोई सीमा नहीं होती। दक्षिण एशिया में सहयोग और कार्यों के लिए ‘सबका साथ, सबका विकास’ हमारा मार्गदर्शक प्रकाश हो सकता है। और, यह हमारे लोगों के लिए आर्थिक समृद्धि की हमारी साझा प्राथमिकताओं को हासिल करने का एक बेहतरीन तरीका हो सकता है। और इसके लिए भारत में आपको एक मजबूत एवं प्रतिबद्ध भागीदार दिखेगा जो वास्‍तव में इस विकल्‍प और सिद्धांत की ताकत में विश्‍वास करता है। दक्षिण एशिया उपग्रह के प्रक्षेपण का जश्‍न मनाने के लिए आज के इस समारोह में मेरे साथ जुड़ने के लिए मैं एक बार फिर आप सभी को धन्‍यवाद देता हूं। और इस दृष्टि को वास्‍तविक बनाने में आपके मजबूत एवं निरंतर समर्थन के लिए भी आप सभी को धन्‍यवाद देता हूं। अंत में, मैं चाहता हूं कि हम सब ऐसे कई समारोह में जुटें जहां हम क्षेत्रीय विकास एवं समृद्धि के लिए हमारे साझा और सामूहिक प्रयासों की सफलता का आनंद ले सकते हैं। धन्‍यवाद, बहुत-बहुत धन्‍यवाद।
भूटान के प्रधानमंत्री की राजकीय यात्रा के दौरान प्रधानमंत्री द्वारा प्रेस वक्तव्य

Your Excellency, प्रधानमंत्री डॉक्टर लोटे शेरिंग, भूटान से यहाँ आए सभी विशिष्ट अतिथिगण, Friends यह वर्ष भारत और भूटान के राजनयिक संबंधों की स्वर्ण जयंती का वर्ष है। इस ऐतिहासिक और शुभ वर्ष में, प्रधानमंत्री डॉक्टर लोटे का भारत में हार्दिक स्वागत करना मेरे लिए हर्ष का विषय है। भूटान में इस वर्ष तीसरे आम चुनावों के सफ़ल संचालन के लिए भूटान सरकार और भूटान की जनता, दोनों का मैं ह्रदय से अभिनंदन करता हूँ। इन चुनावों में सफ़लता के लिए प्रधानमंत्री डॉक्टर लोटे को मेरी ओर से बहुत-बहुत बधाई और शुभकामनाएं। मुझे विश्वास है कि उनके नेतृत्व में भूटान सफ़लता और ख़ुशहाली की राह पर प्रगति करता रहेगा। Friends. प्रधानमंत्री डॉक्टर लोटे ने भूटान के लिए उनके “narrowing the gap” vision के बारे में मुझे विस्तार से जानकारी दी। मैं उनकी दूरदृष्टि की सराहना तो करता ही हूँ, मुझे इसलिए भी बहुत प्रसन्नता है कि उनका vision मेरे “सबका साथ, सबका विकास” के vision से मेल रखता है। मैंने प्रधानमंत्री जी को आश्वस्त किया है कि भूटान के विकास में भारत हमेशा की तरह एक भरोसेमंद मित्र और साझेदार की भूमिका निभाएगा। भूटान की 12वीं पंचवर्षीय योजना में भारत चार हज़ार, पाँच सौ करोड़ रूपए का योगदान देगा। यह योगदान भूटान की आवश्यकताओं और प्राथमिकताओं के अनुरूप होगा। Friends. भारत और भूटान के सहयोग के लंबे इतिहास में hydro projects में सहयोग एक अहम हिस्सा रहा है। आज हमने इस महत्वपूर्ण sector में सभी संबंधित projects में अपने सहयोग की समीक्षा की। यह प्रसन्नता का विषय है कि मान्ग-देछू project पर काम शीघ्र ही पूरा होने वाला है। इस projectके tariff पर भी सहमति हो गई है। अन्य projects पर भी कार्य संतोषजनक प्रगति कर रहा है। और हम दोनों सभी projects को और अधिक गति देना चाहते हैं। हमारे सहयोग में एक नया आयाम अंतरिक्ष विज्ञान का है। मुझे प्रसन्नता है कि South Asian Satellite से लाभ उठाने के लिए ISROद्वारा भूटान में बनाया जा रहा Ground-Station भी शीघ्र तैयार होने वाला है। इस project के पूरा होने से भूटान के दूर-दराज के क्षेत्रों में भी मौसम की जानकारी, tele-medicine और disaster relief जैसे कार्यों में मदद मिलेगी। Friends, आज प्रधानमंत्री डॉक्टर लोटे ने मुझे एक खुशखबरी भी दी है। भूटान सरकार ने शीघ्र ही RuPay Cards को launch करने का निर्णय लिया है।Excellency, इस निर्णय के लिए मैं आपका ह्रदय से आभार प्रकट करता हूँ। मुझे विश्वास है कि इससे दोनों देशों के बीच people-to-people संबंधों को और अधिक बल मिलेगा। Excellency. आपने अपनी पहली विदेश यात्रा के लिए भारत को चुना। और, चार वर्ष पहले, प्रधानमंत्री के रूप में मेरी पहली विदेश यात्रा भूटान की थी। एक दूसरे के साथ सहयोग मजबूत करने के लिए, विकास की राह पर क़दम से क़दम मिला कर आगे बढ़ने के लिए, हमारी साझा प्रतिबद्धता का यह प्रतीक है। मुझे विश्वास है कि आपकी यह भारत यात्रा हमारे संबंधों को एक नई गति देने में सफ़ल होगी। इन्हीं शब्दों के साथ मैं एक बार फ़िर भारत में आपका और आपके delegation का हार्दिक स्वागत करता हूँ। धन्यवाद। ताशी देलेग!
रेलवे संविद समिति (2014) के गठन के लिए प्रस्‍ताव

प्रधानमंत्री श्री नरेन्‍द्र मोदी की अध्‍यक्षता में केंद्रीय मंत्रिमंडल ने आज रेलवे संविद समिति (2014) के गठन के लिए संसद के दोनों सदनों में प्रस्‍ताव रखने की रेल मंत्रालय की पेशकश को अपनी मंजूरी दे दी। यह प्रस्‍ताव 2014-15 से 2018-19 के लिए रेलवे द्वारा साधारण राजस्‍व को अदा की जाने वाली लाभांश दर तथा अन्‍य सहायक मामलों में अनुशंसा करने के लिए रखा गया है।
प्रधानमंत्री ने भारत-अफ्रीका फोरम शिखर सम्मेलन से इतर अफ्रीकी नेताओं के साथ द्विपक्षीय बैठकें की

प्रधानमंत्री श्री नरेन्द्र मोदी ने नई दिल्ली में भारत-अफ्रीका फोरम शिखर सम्मलेन से इतर अफ्रीकी नेताओं के साथ आज द्विपक्षीय बैठकें की। प्रधानमंत्री ने जिम्बाब्वे के राष्ट्रपति श्री रॉबर्ट मुगाबे तथा अफ्रीकी संघ के अध्यक्ष से मुलाकात की। उन्होंने साझा हितों के मामलों के बारे में विचार-विमर्श किया, जिनमें संयुक्त राष्ट्र संघ सुधार तथा आतंकवाद से खतरा भी शामिल थे। प्रधानमंत्री ने भारत तथा जिम्बाब्वे के बीच निकट द्विपक्षीय संबंधों के बारे में बातचीत की। राष्ट्रपति मुगाबे भारत-अफ्रीका फोरम शिखर सम्मेलन के सह-अध्यक्ष हैं तथा दोनों नेताओं ने शिखर सम्मलेन संबंधी तैयारियों की समीक्षा की। प्रधानमंत्री ने घाना के राष्ट्रपति जॉन द्रमानी महामा से मुलाकात की। दोनों देशों के बीच गर्मजोशी वाले संबंध तथा बढ़ रहे द्विपक्षीय व्यापार के बारे में चर्चा हुई। दोनों नेताओं ने सहयोग के विभिन्न क्षेत्रों के बारे में भी बातचीत की, जिनमें कृषि, सूचना प्रौद्योगिकी, कौशल विकास, साइबर सुरक्षा तथा समुद्री सुरक्षा भी शामिल थे। प्रधानमंत्री ने स्वाजीलैंड के राजा महामहिम मस्वाती-तृतीय से मुलाकात की। राजा ने अपने देश के विकास संबंधी दृष्टिकोण के बारे में बात की, जिनमें बुनियादी ढांचा, नवीकरणीय ऊर्जा तथा कौशल विकास जैसे क्षेत्र शामिल हैं। प्रधानमंत्री ने स्वाजीलैंड के राजा को उनके नेतृत्व तथा दृष्टिकोण के लिए बधाई दी तथा उनके देश के विकास के लिए सहायता का प्रस्ताव किया। प्रधानमंत्री ने बेनिन के राष्ट्रपति डॉ. बोनी यायी से मुलाकात की। उन्होंने दोनों देशों के बीच बढ़ते हुए आर्थिक संबंधों तथा सहयोग के क्षेत्र जैसे कृषि यंत्रीकरण, बिजली का उत्पादन, जल आपूर्ति तथा परिवहन के बारे में बातचीत की। प्रधानमंत्री ने नाइजीरिया के राष्ट्रपति श्री मोहम्मदु बुहारी से मुलाकात की। बैठक में कई विषयों के बारे में बातचीत हुई जिनमें तेल उत्खनन, रक्षा सहयोग तथा संयुक्त राष्ट्र संघ सुधार भी शामिल थे। केन्या के राष्ट्रपति श्री उहुरु केन्याट्टा तथा प्रधानमंत्री के बीच हुई बैठक के दौरान स्वास्थ्य संबंधी देखभाल, मूलभूत ढांचा तथा आपसी व्यापार व आर्थिक संबंधों जैसे सहयोग के क्षेत्रों के बारे में बातचीत हुई। बातचीत में दोनों देशों के ऐतिहासिक संबंधों तथा केन्या में बड़ी संख्या में रह रहे भारतीय समुदाय का भी उल्लेख किया गया। आतंकवाद तथा संयुक्त राष्ट्र संघ सुधार के बारे में भी विचार-विमर्श हुआ। प्रधानमंत्री ने दक्षिण अफ्रीका के राष्ट्रपति जैकब जुमा से मुलाकात की। दोनों नेताओं ने दोनों देशों के बीच कायम ऐतिहासिक संबंधों का स्मरण किया। आतंकवाद का मामला, संयुक्त राष्ट्र संघ सुरक्षा परिषद में सुधार तथा वैश्विक शासन संबंधी संस्थानों में सुधार के बारे में दोनों नेताओं ने विचार-विमर्श किया। प्रधानमंत्री ने युगांडा के राष्ट्रपति श्री योहेरी मुसेवेनी से मुलाकात की। दोनों नेताओं ने दोनों देशों के बीच समृद्धि तथा आपसी सूझबुझ को बढ़ाने के तरीकों के बारे में विचार-विमर्श किया।
प्रधानमंत्री ने आचार्य कृपलानी की जयंती पर उनका स्मरण किया

प्रधानमंत्री श्री नरेन्द्र मोदी ने भारत के स्वतंत्रता संग्राम में योगदान के लिए आचार्य कृपलानी का स्मरण किया। आचार्य कृपलानी की जयंती के अवसर पर आज प्रधानमंत्री ने राष्ट्र के प्रति उनके महान दृष्टिकोण और पर्यावरण संरक्षण एवं सामाजिक सशक्तिकरण की दिशा में किए गए योगदान के लिए उनकी सराहना की। अपने एक ट्वीट में प्रधानमंत्री ने कहा: ""बाबू के नेतृत्व में भारत के स्वतंत्रता संग्राम में आचार्य कृपलानी सबसे अग्रणी थे। उनके पास अपने देश के लिए एक महान दृष्टिकोण था और सांसद के रूप में, उन्होंने इसे पूर्ण करने के लिए कार्य किया। उन्होंने पर्यावरण संरक्षण और सामाजिक सशक्तिकरण की दिशा में भी अपार योगदान दिया। उनकी जयंती पर उन्हें स्मरण कर रहा हूं।" एमजी/एएम/एसएस
प्रधानमंत्री ने लोगों से नमो ऐप पर उपलब्ध 25 सितंबर 2022 के ‘मन की बात’ कार्यक्रम पर आधारित प्रश्नोत्तरी में भाग लेने का आग्रह किया

प्रधानमंत्री श्री नरेन्‍द्र मोदी ने लोगों से नमो ऐप पर उपलब्ध 25 सितंबर 2022 के 'मन की बात' कार्यक्रम पर आधारित प्रश्नोत्तरी में भाग लेने का आग्रह किया है। श्री मोदी ने यह भी कहा कि इस महीने के मन की बात में, वन्य जीवन से लेकर पर्यावरण और संस्कृति से लेकर भारत के समृद्ध इतिहास तक के विषयों को शामिल किया गया था। प्रधानमंत्री ने ट्वीट किया; "हाल के #MannKiBaat कार्यक्रम में, हमने वन्य जीवन से लेकर पर्यावरण और संस्कृति से लेकर भारत के समृद्ध इतिहास तक के विषयों को शामिल किया था। नमो ऐप पर एक दिलचस्प प्रश्नोत्तरी उपलब्ध है, जिसमें मैं आप सभी से भाग लेने का आग्रह करता हूं।"
प्रधानमंत्री 25 नवंबर को लखनऊ विश्‍वविद्यालय के स्‍थापना दिवस के शताब्‍दी समारोह में शामिल होंगे

प्रधानमंत्री श्री नरेन्‍द्र मोदी आगामी 25 नवंबर, 2020 को शाम साढ़े पांच बजे लखनऊ विश्‍वविद्यालय की स्‍थापना के शताब्‍दी समारोह में वीडियो कान्‍फ्रेंसिंग के जरिए शामिल होंगे। विश्‍वविद्यालय की स्‍थापना 1920 में हुई थी और वह अपनी स्‍थापना के 100 वर्ष पूरे होने पर समारोह मना रहा है। इस अवसर पर प्रधानमंत्री विश्‍वविद्यालय की स्‍थापना के 100 वर्ष पूरे होने पर एक स्‍मारक सिक्‍का जारी करेंगे। इस अवसर पर वह एक विशेष स्‍मार‍क डाक टिकट और भारतीय डाक विभाग द्वारा जारी विशेष कवर भी जारी करेंगे। इस अवसर पर रक्षा मंत्री, उत्‍तर प्रदेश के राज्‍यपाल और मुख्‍यमंत्री भी उपस्थित होंगे। एमजी/एएम/एसएम/एसके
प्रधानमंत्री ने झारखंड में विकास परियोजनाओं की शुरुआत की

प्रधानमंत्री श्री नरेन्‍द्र मोदी ने आज झारखंड के साहिबगंज में विकास परियोजनाओं को शुरू किया। उन्‍होंने गंगा नदी पर एक 4-लेन वाले पुल और एक मल्‍टी-मॉडल टर्मिनल के लिए आधारशिला रखी। मल्‍टी-मॉडल टर्मिनल वाराणसी से हल्‍दीया के लिए राष्‍ट्रीय-जलमार्ग 1 के विकास के लिए काफी महत्‍वपूर्ण घटक है। प्रधानमंत्री ने 311 किलोमीटर लंबे गोविंदपुर-जामतारा-दुमका-साहिबगंज राजमार्ग का उद्घाटन किया और उन्‍होंने साहिबगंज जिला न्‍यायालय परिसर एवं साहिबगंज जिला अस्‍पताल में एक सौर ऊर्जा प्रतिष्‍ठान राष्‍ट्र कोसमर्पित किया। प्रधानमंत्री ने पहाड़िया स्‍पेशल इंडिया रिजर्व बटालियन की सिपाहियों को प्रतीकात्‍मक रूप से नियुक्ति पत्र और स्‍व-सहायता समूहों के महिला उद्यमियों को समार्टफोन भी वितरित किए। इस अवसर पर बोलते हुए प्रधानमंत्री ने कहा कि इन विकास परियोजनाओं से संथाल परगना क्षेत्र को लाभ मिलेगा और इससे जनजातीय समुदाय कहीं अधिक सशक्‍त हो सकेंगे। उन्‍होंने कहा कि भारत में गरीब लोग गरिमामयजीवन जीना चाहते हैं और उन्‍हें खुद को साबित करने के लिए अवसर की तलाश होती है। उन्‍होंने कहा कि उनकी क्षमता में उन्‍हें पूर्ण भरोसा है। प्रधानमत्री ने कहा कि भारत में ईमानदारी का एक नया दौर शुरू हुआ है। उन्‍होंने गरीबों का हक सुनिश्चित करने के लिए अपने प्रयासों के लिए लोगों से आशीर्वाद मांगा।
फ्रांस के विदेश मंत्री ने प्रधानमंत्री से मुलाकात की

प्रधानमंत्री श्री नरेन्द्र मोदी ने आज फ्रांस के विदेश मंत्री श्री लोरेंत फेबियस की अगवानी की। प्रधानमंत्री ने अभी हाल में पेरिस में हुए आतंकवादी हमलों की तीव्र निंदा की और इन हमलों में मारे गये निर्दोष लोगों के प्रति गहरी संवेदनाएं प्रकट की हैं। प्रधानमंत्री ने फ्रांस के साथ भारत की सामरिक रणनीतिक साझेदारी को दोहराया और इस वर्ष की शुरूआत में अपनी फ्रांस यात्रा का उल्‍लेख करते हुए कहा कि इस यात्रा ने द्विपक्षीय संबंधों को नई शक्ति और गति प्रदान की है। प्रधानमंत्री ने आगामी सीओपी-21 शिखर सम्मेलन के सकारात्‍मक परिणाम की उम्‍मीद जाहिर करते हुए कहा कि ये परिणाम न्यायसंगत, संतुलित और यूएनएफसीसी, विशेष रूप से आम सिद्धांतों लेकिन विभिन्‍न जिम्‍मेदारी और संबंधित क्षमताओं के सिद्धांतों और प्रावधानों द्वारा दिशा-निदेर्शित होने चाहिए। इसे विकासशील और छोटे द्वी‍पीय विकासशील देशों को अधिक प्रौद्योगिकीय और वित्तीय और क्षमता निर्माण के लिए सहायता प्रदान करनी चाहिए, ताकि ये देश भी महत्वाकांक्षी जलवायु कार्रवाई करने में अधिक समर्थ बन सकें। प्रधानमंत्री ने कहा कि सीओपी-21 शिखर सम्‍मेलन के दौरान वे फ्रांस के राष्ट्रपति और अन्य नेताओं के साथ-साथ अंतर्राष्ट्रीय सौर संधि की शुरूआत करने के लिए उत्‍सुक है। फ्रांस के विदेश मंत्री ने भारत द्वारा घोषित आेईएनडीसी की सराहना की और कहा कि भारत सीओपी-21 शिखर सम्मेलन की सफलता में एक महत्वपूर्ण भूमिका अदा करेगा।
प्रधानमंत्री 2 नवंबर को ‘यथास्‍थान झुग्‍गी-झोपड़ी पुनर्वास’ परियोजना के अंतर्गत कालकाजी, दिल्ली में नवनिर्मित 3024 फ्लैटों का उद्घाटन करेंगे

प्रधानमंत्री श्री नरेन्‍द्र मोदी झुग्‍गी-झोपड़ी वासियों के पुनर्वास के लिए दिल्ली के कालकाजी में 'यथास्थान झुग्गी-झोपड़ी पुनर्वास परियोजना' के अंतर्गत बनाए गए 3024 नवनिर्मित ईडब्ल्यूएस फ्लैटों का उद्घाटन करेंगे और 2 नवम्‍बर, 2022 को शाम 4:30 बजे दिल्ली के विज्ञान भवन में आयोजित एक कार्यक्रम में भूमिहीन कैंप के पात्र लाभार्थियों को फ्लैटों की चाबियां सौंपेंगे। सभी के लिए आवास उपलब्ध कराने के प्रधानमंत्री के विजन के अनुरूप, दिल्ली विकास प्राधिकरण (डीडीए) द्वारा 376 झुग्गी झोपड़ी क्‍लस्‍टरों में यथास्थान झुग्गी-झोपड़ी पुनर्वास का कार्य किया जा रहा है। इस पुनर्वास परियोजना का उद्देश्य झुग्गी-झोपड़ी क्‍लस्‍टरों में रहने वालों को उचित सुख-साधनों एवं सुविधाओं से लैस बेहतर और स्वस्थ वातावरण प्रदान करना है। डीडीए ने कालकाजी एक्सटेंशन, जेलरवाला बाग और कठपुतली कॉलोनी में ऐसी तीन परियोजनाएं शुरू की हैं। कालकाजी एक्सटेंशन परियोजना के अंतर्गत कालकाजी स्थित भूमिहीन कैंप, नवजीवन कैंप और जवाहर कैंप नामक तीन झुग्‍गी-झोपड़ी क्‍लस्‍टरों का यथास्थान पुनर्वास चरणबद्ध तरीके से किया जा रहा है। चरण-I के तहत, खाली पड़े एक नजदीकी वाणिज्यिक केंद्र स्थल पर 3024 ईडब्ल्यूएस फ्लैटों का निर्माण किया गया है। भूमिहीन कैंप के पात्र परिवारों को नवनिर्मित ईडब्ल्यूएस फ्लैटों में पुनर्वासित करके भूमिहीन कैंप की झुग्गी-झोपड़ी वाली जगह को खाली किया जाएगा। भूमिहीन कैंप वाली जगह खाली कराने के बाद, इस जगह का उपयोग दूसरे चरण में नवजीवन कैंप और जवाहर कैंप के पुनर्वास के लिए किया जाएगा। परियोजना का चरण-। पूरा हो चुका है और 3024 फ्लैट रहने के लिए तैयार अवस्‍था में हैं। इन फ्लैटों का निर्माण लगभग 345 करोड़ रुपये की लागत से किया गया है और ये समस्‍त नागरिक सुविधाओं से लैस हैं तथा इनमें विट्रिफाइड फ्लोर टाइल्स, सिरेमिक टाइल्स, रसोईघर में उदयपुर ग्रीन मार्बल काउंटर आदि से फिनिशिंग की गई है। यहां सामुदायिक पार्क, इलेक्ट्रिक सब-स्टेशन, सीवेज ट्रीटमेंट प्लांट, दोहरी पानी पाइपलाइन, लिफ्ट, स्वच्छ जलापूर्ति आदि के लिए भूमिगत जलाशय आदि जैसी सार्वजनिक सुविधाएं भी उपलब्ध कराई गई हैं। फ्लैटों का आवंटन लोगों को मालिकाना हक के साथ-साथ सुरक्षा की भावना भी प्रदान करेगा।
प्रधानमंत्री ने वीडियो कांफ्रेंस के माध्यम से कर्नाटक के तुमकुरु में युवा सम्मेलन को संबोधित किया

प्रधानमंत्री श्री नरेन्द्र मोदी ने – युवा शक्ति: नव भारत के लिए एक विजन-थीम पर वीडियो कांफ्रेंस के माध्यम से आज कर्नाटक के तुमकुरु में युवा सम्मेलन को संबोधित किया। तुमकुरु में युवा सम्मेलन का आयोजन शिकागो में स्वामी विवेकानंद के संबोधन की 125वीं जयंती के साथ साथ सिस्टर निवेदिता की 150ीं जयंती का समारोह मनाने के लिए तुमकुरु में रामकृष्ण विवेकानंद आश्रम की रजत जयंती समारोहों के अवसर पर किया जा रहा है। प्रधानमंत्री ने कहा कि जहां तक संभव है, वह युवाओं से अधिकतम मिलने का प्रयास करते हैं जिससे कि वे उनकी आकांक्षाओं एवं उम्मीदों को समझ सकें एवं उसके अनुरूप कार्य कर सकें। उन्होंने कहा कि आज के स्मरणोत्सव का फोकस स्वामी विवेकानंद हैं। उन्होंने कहा कि स्वाधीनता संग्राम के दौरान स्वतंत्रता प्राप्ति के लिए विभिन्न स्तरों पर एक संयुक्त संकल्प था। इसमें सामाजिक सुधारों पर प्रयास शामिल था। प्रधानमंत्री ने कहा कि पिछले चार वर्षों के दौरान केंद्र सरकार ने पूर्वोत्तर के भावनात्मक एकीकरण के लिए संकल्प किया है और इसे सफलतापूर्वक अर्जित कर लिया गया है। उन्होंने कहा कि केवल एकीकरण ही उग्रवाद का मुकाबला कर सकता है। उन्होंने युवाओं से एक संकल्प करने और इसे अर्जित करने के लिए अपना जीवन समर्पित कर देने को कहा। उन्होंने कहा कि युवाओं को राष्ट्र निर्माण के लिए अपनी ऊर्जा समर्पित कर देनी चाहिए। इस संदर्भ में, प्रधानमंत्री ने मुद्रा योजना, स्वरोजगार एवं कौशल विकास की बात की। प्रधानमंत्री ने कहा कि आज के युवा बेहतर वर्तमान और भविष्य के लिए अतीत से अनुभव ग्रहण करने की इच्छा रखते हैं।